Motî:sipoûle - Wikipedia

# Motî:sipoûle

### Èn årtike di Wikipedia.

sipoûle u espoûle / spoûle [f.n.]

1. (mot d' texheu) pitit cilinde, k' on rôle li fyi d' treyaedje åtoû. F. canette. >> djouwer di spoûle: (vî mot des ovrîs texheus a Vervî) tchômer, pask' on n' a pont di spoûle a rispoûler. Kimint, ti n' overes nén ouy ? Dji djouwe di spoûle (ramexhné pa J. Wisimus).

2. longue istwere, avou des sacwès ki rivnèt tofer. Li curé s' end a melé, et il a raconté li spoûle å Djangoû (ki s' feme coûtchive avou des djonnes do viyaedje) (G. Lucy). rl a: paskeye, floriconte. F. histoire, épisode, légende, épopée, saga.

Disfondowes: s(i)poûle, (è)spoûle, s(u)poule, (è)spoule, espole; Pc époule, Gm èpole.

| sipoûler u espoûler / spoûler (codjowaedje)

I. [v.s.c.] tcherdjî l' fyi so li spoûle. F. bobiner.

II. [v.c.] bate ene sakî (tot bouxhant dsu, u a on djeu d' cwåtes, evnd). Dj' a stî spoûlé; i s' a fwait spoûler. rl a: rispoûler. F. rosser, dépouiller, ruiner. rl a: sipoûsler.

| sipoûleu u espoûleu / spoûleu; spoûleuse, spoûlresse [o.f.n.] dins èn ovroe d' texhaedje, ovrî, ovrire ki rôle li fyi so li spoûle. F. bobineur.

| sipoûlaedje u espoûlaedje / spoûlaedje [o.n.] no d' fijhaedje et no di çou k' est fwait (accion eyet si adierça) pol viebe "spoûler". F. bobinage, défaite cuisante, raclée.

Disfondowes: s(i)poûlèdje, (è)spoûlèdje, s(u)poûladje, (è)spoulâdje.

| sipoûlêye u espoûlêye / spoûlêye [f.n.] fyi metou so ene sipoûle.

| sipoûloe u espoûloe / spoûloe [o.n.]

1. pitite sipoûle fwaite avou on boket d' rozea. F. canette rudimentaire.

2. ci sôre di rozea la, po fé des ptitès spoûles. F. roseau à balai.

3. sipoûlinne. F. navette.

4. machine ki spoûle tote seule. F. bobinoir.

Disfondowes: s(i)poûlwè, (è)spoûlwè, s(u)pouloû, s(u)poûleu, Tch. épolet, éplet.

| sipoûlinne u espoûlinne / spoûlinne [f.n.] usteye la k' on mete li spoûle divins, et ki ride inte les fyis d' treyaedje. F. navette.

Disfondowes: s(i)poûlin.ne, (è)spoûlin.ne, s(u)poulin.ne; Tch. époulaine.

Prin del pådje «http://wa.wikipedia.org../../../s/i/p/Mot%C3%AE%7Esipo%C3%BBle.html»

##### Views

- Årtike
- Copene
- Modêye d' asteure

##### Cweri